PROIECT
MINISTERUL ADMINISTRAŢIEI ŞI INTERNELOR
AGENŢIA NATIONALĂ A FUNCŢIONARILOR PUBLICI

Ordin
pentru aprobarea listei documentelor necesare pentru obţinerea avizului 
Agenţiei Naţionale a Funcţionarilor Publici, precum şi a modalităţii 
de transmitere a acestora de către autorităţile şi instituţiile publice 
Având în vedere prevederile art.107 alin.(6) din Legea nr.188/1999 privind Statutul funcţionarilor publici, republicată , cu modificările şi completările ulterioare,

În temeiul prevederilor art.21 alin.(2) din  Legea nr.188/1999 privind Statutul funcţionarilor publici, republicată, cu modificările şi completările ulterioare
preşedintele Agenţiei Naţionale a Funcţionarilor Publici emite prezentul ordin
Art. 1. – Se aprobă Lista documentelor necesare pentru obţinerea avizului Agenţiei Naţionale a Funcţionarilor Publici, precum şi modalitatea de transmitere a acestora de către autorităţile şi instituţiile publice, prevăzute în anexa nr.1.

Art. 2. – Se aprobă modelul cadru de stat de funcţii, prevăzut în anexa nr.2.
Art. 3. – Anexele nr.1 şi 2 fac parte integrantă din prezentul ordin.
Art. 4. – Prezentul ordin se publică în Monitorul Oficial al României, Partea I.

Preşedintele  Agenţiei Naţionale a Funcţionarilor Publici

Eugen Coifan
Bucureşti,............  
Nr........................
Anexa nr.1
Lista  documentelor necesare pentru obţinerea avizului Agenţiei Naţionale a Funcţionarilor Publici, precum şi a modalităţii de transmitere a acestora de către autorităţile şi instituţiile publice
Art. 1. - Documentele necesare în vederea obţinerii avizului Agenţiei Naţionale a Funcţionarilor Publici sunt următoarele:
a) adresă de solicitare a avizului Agenţiei, emisă de către conducătorul autorităţii sau instituţiei publice;
b) proiectul de act administrativ, sau după caz, actul administrativ în situaţia prevăzută la art.107 alin.(4) din Legea nr.188/1999 privind Statutul funcţionarilor publici, republicată, cu modificările şi completările ulterioare ;

c) instrumentul de prezentare şi motivare al proiectului de act administrativ prin care se fundamentează stabilirea de funcţii publice sau, după caz, modificarea structurii de funcţii publice, cu evidenţierea modificărilor intervenite pentru fiecare funcţie publică în parte şi pe fiecare subdiviziune organizatorică, precum şi indicarea temeiului legal aplicabil;
d) structura organizatorică a autorităţii sau instituţiei publice;
e) statul de funcţii care cuprinde funcţiile identificate prin denumire, clasă, grad profesional, gradul sau treapta profesională, nivelul studiilor, după caz, cu indicarea acestora în structura organizatorică a autorităţii sau instituţiei publice, regimul de ocupare al postului şi precizarea titlului, după caz, conform modelului – cadru, prevăzut în  anexa nr.2.
Art. 2. – (1) Documentele prevăzute la art.1 trebuie să poarte semnătura conducătorului autorităţii sau instituţiei publice, precum şi ştampila autorităţii sau instituţiei publice. Acestea se depun la registratura Agenţiei sau se transmit prin poştă cu confirmare de primire, prin fax sau prin poştă electronică.
                     (2)  Documentele prevăzute la art.1 alin.(1) lit.d) şi e) se depun sau se transmit în două exemplare originale.

